十五年七月，北伐時，應欽遷第一軍軍長，其一部保廣東，大部則往攻閩浙。九月，北伐軍於湖南初戰捷，乃東向長江下五省也。十月，福建都督周蔭人悉眾西移，欲竄犯潮梅，應欽適時率眾襲周蔭人總部之處永定，得勝後率部迂道，分兵五路，於松口攻周部之主力，俘師長下四千餘人，蔣中正去電勉之，電匯銀元二萬犒眾士，昇應欽為國軍東路總指揮也。十二月占福州，入閩北，據福建全省，應欽領省行政會議主席，又乘勝進兵浙江，克杭州，後於南京外迂迴戰之，及二、六軍往攻南京後，即率部入城之內，據有利之地焉。